વધુમાં બૅન્ચે જણાવ્યું હતું કે અદાલતમાં જ્યારે પણ જરૂર પડે ત્યારે કાનૂની જોગવાઇના અર્થઘટન માટે સંસદીય સ્થાયી સમિતિના અહેવાલનો આધાર લઇ શકાય છે. અદાલત પુરાવા ધારાની કલમ ૫૭ (૪) હેઠળ સંસદની સ્થાયી સમિતિના અહેવાલની નોંધ લઇ શકે છે અને તેને આ ધારાની કલમ ૭૪ હેઠળ પુરાવા તરીકે ગણી શકે છે. દીપક મિશ્રા ઉપરાંત ન્યાયમૂર્તિ એ. કે. સિક્રી, ન્યાયમૂર્તિ એ. એમ. ખાનવિલકર, ન્યાયમૂર્તિ ડી. વાય. ચંદ્રચુડ અને ન્યાયમૂર્તિ અશોક ભૂષણનો સમાવેશ કર્યો હતો.